אני לא אוהב להתקלח בבוקר, אני אומר לשירלי בעת שאני תולה את מגבת הרחצה בשמש לייבוש. זה מזכיר לי שאני מובטל, רק מובטלים מתקלחים בבוקר. פועלים צריכים להזיע בשעות היום ולשטוף אותו בערב. היא צוחקת. אתה לא מובטל אתה פשוט לא עובד ואם לא הייתה לנו בעיה של כסף היינו שנינו פורשים לחיי נוודות עמוקים ומאושרים בשלוש יבשות. אני חושבת שהיתי מתחילה באוסטרליה אבל אני לא בטוחה. כשהיא מתחילה לדבר חלומות אני שותק, תמיד כיף לי כשהיא שמחה ללא סיבה. אחרי שעה אנחנו יושבים ורואים בקופסא כתבה רכילותית בשחור לבן על חייו של היצ'קוק, הם מסיקים שהוא היה חרא של בן אדם. בעיני הוא היה קנאי מתוסכל וגאון חרמן. הראיון מסתיים ושכנתו לדירה מפסיקה לרכל. אני מכבה את הטלוויזיה ומושך אותה קרוב אלי אבל לא צמוד שנוכל לדבר. "קניתי לנו היום ילד טיבטי באינטרנט" אני אומר לה. היא מחייכת ומתרחקת נו, ומתי אנחנו אוספים אותו, וכמה גדול המינוס בבנק עכשיו, מקודם הלא התלוננת שאתה מובטל. משום מה חשבתי שהיא מדברת ברצינות והתקפתי, מאתיים חמישים דולר לשנה ואל תתלבשי הוא לא מגיע. אנחנו אחראים רק על החינוך שלו, יש עמותה שמקימה להם בתי ספר ומנסה